LĪGUMS Nr.2-1/2026/__
Valmierā 									
Līguma datums norādīts elektroniskā paraksta laika zīmogā		
	
SIA „Valmieras ūdens” (reģ. Nr.44103033608), kuras vārdā saskaņā ar ____________ rīkojas _____________, turpmāk līguma tekstā PASŪTĪTĀJS, no vienas puses, un 
___________________ (reģ. Nr. __________), kuras vārdā saskaņā ar statūtiem rīkojas __________________, turpmāk līguma tekstā IZPILDĪTĀJS, no otras puses, abas kopā sauktas Puses, katra atsevišķi Puse, noslēdz līgumu par sekojošo:

1. Līguma priekšmets
1.1. [bookmark: _Hlk221784714]Pamatojoties uz Pasūtītāja veiktās iepirkuma procedūras „Ūdenssaimniecības attīstība Strenču pilsētā, 5.etaps. 1.kārta un 2.kārta” (iepirkuma identifikācijas Nr. VŪ 10/2026) rezultātiem, Pasūtītājs uzdod, un Izpildītājs apņemas ar saviem spēkiem, tehniskajiem līdzekļiem un materiāliem veikt Pasūtītāja uzdevumu – Ūdenssaimniecības attīstība Strenču pilsētā, 5.etaps. 1.kārta un 2.kārta (turpmāk tekstā – Darbi) saskaņā ar šā līguma nosacījumiem un atbilstoši būvprojektam, Izpildītāja iesniegtajai Darbu tāmei (Līguma pielikums Nr.1), kas pievienoti šim līgumam un ir tā neatņemama sastāvdaļa.
1.2. Šis līgums sagatavots, un Darbi tiek veikti atbilstoši Būvniecības likumam, vispārīgiem būvnoteikumiem un Latvijas Būvnormatīviem un citiem normatīvajiem aktiem, kas reglamentē līgumā noteikto Darbu izpildi.

2. Līguma summa un samaksas kārtība
2.1. Līgumā paredzēto Darbu kopsumma, saskaņā ar Darbu tāmi ir _________ EUR (_______________________ euro un __ centi), neieskaitot pievienotās vērtības nodokli (PVN). Darbu izmaksas atbilst tāmē paredzēto darbu kvalitatīvai izpildei.
2.2. PVN tiek maksāts Pievienotās vērtības nodokļa likumā noteiktajā kārtībā un apjomā.
2.3. Parakstot šo līgumu, Izpildītājs apliecina, ka pilnībā ir iepazinies ar objektu, noteikumiem, prasībām, kas attiecināmi uz šajā līgumā minēto darbu izpildi, un iekļāvis Līguma kopējā summā visas izmaksas, kas saistītas ar šo Darbu veikšanu. 
2.4. Līguma izpildes laikā Līguma summa paliek nemainīga līdz objekta nodošanai ekspluatācijā. Pasūtītājs neparedz apmaksāt Izpildītāja uzrādītos papildus darbus virs finanšu piedāvājumā uzrādītā.
2.5. Samaksu par Darbu izpildi Pasūtītājs veic šādā kārtībā un termiņos:
2.5.1. Starpmaksājumi – ne vairāk kā 60% apmērā no Līguma summas;
2.5.2. Gala maksājums vismaz 40% apmērā no Līguma summas pēc Būvobjekta pieņemšanas ekspluatācijā, ko apliecina Būvvaldes akts.
2.6. Minimālā starpmaksājuma aktā iekļaujamā summa - 30% no Līguma cenas, kuru pārbaudei iesniegts izpilduzmērījums, segto darbu akti, izbūvēto komunikāciju pārbaužu akti un ar būvuzraugu vai pasūtītāju saskaņots veikto darbu apjoms, forma Nr.2.
2.7. Starpmaksājumus par veiktajiem Darbiem Pasūtītājs samaksās Izpildītājam 20 (divdesmit) dienu laikā pēc Akta par veiktajiem darbiem parakstīšanas un rēķina saņemšanas dienas.
2.8. Gala norēķinu par veiktajiem Darbiem Pasūtītājs samaksās Izpildītājam 20 (divdesmit) dienu laikā pēc veikto Darbu Pieņemšanas - nodošanas akta parakstīšanas un rēķina saņemšanas dienas.
2.9. Par apmaksas datumu tiek uzskatīta diena, kad nauda pārskaitīta no Pasūtītāja konta.
2.10. Avanss netiek paredzēts.

3. Līguma izpildes kārtība un termiņi
3.1. Izpildītājs līgumā noteiktos Darbus veic __ (_____) mēnešu laikā no līguma parakstīšanas dienas.
3.2. Darbu nodošana - pieņemšana tiek noformēta ar Pasūtītāja un Izpildītāja abpusēji parakstītu Pieņemšanas - nodošanas aktu.
3.3. Izpildītājs ir tiesīgs saņemt Darba pabeigšanas laika pagarinājumu šādos gadījumos:
3.3.1. Pasūtītājs ir kavējis vai apturējis darba veikšanu no Izpildītāja neatkarīgu iemeslu dēļ;
3.3.2. Darba veikšanu ir kavējuši būtiski tehniskās specifikācijas (tehnoloģiju, konstrukciju, materiālu) grozījumi, vai to neatbilstības, kas nav Izpildītāja radītas.

4. Darbu pieņemšana-nodošana
4.1. Darbi uzskatāmi par pabeigtiem un nodotiem Pasūtītājam, ja parakstīts Darbu pieņemšanas – nodošanas akts, kuru parakstījuši Pasūtītāja un Izpildītāja pilnvaroti pārstāvji pēc Būvobjekta pieņemšanas ekspluatācijā, ko apliecina Būvvaldes akts.
4.2. Gadījumā, ja Darbu nodošanas - pieņemšanas laikā tiek konstatēts, ka Darbi nav pabeigti un/vai to izpilde, vai izmantotie materiāli, izstrādājumi, vai konstrukcijas neatbilst šā līguma noteikumiem, Darbu pieņemšana pārtraucama, un par to sastādāms abpusējs akts. Izpildītājam Pušu saskaņotajā, aktā norādītajā termiņā ar saviem spēkiem un līdzekļiem līdz galam jāizpilda nepadarītie darbi, jānovērš trūkumi. Šajā gadījumā Izpildītājs maksā Pasūtītājam līgumā paredzēto līgumsodu par Darbu neizpildi līgumā noteiktajā termiņā. Ja Izpildītājs izvairās no trūkumu novēršanas, Pasūtītājam ir tiesības, 3 (trīs) dienu laikā iepriekš par to rakstiski brīdinot Izpildītāju, pašam tos novērst, pieprasot no Izpildītāja visus ar to saistītos izdevumus. Šie izdevumi tiek atrēķināti no Izpildītājam maksājamās atlīdzības.
4.3. Gadījumā, ja Izpildītājs nepiekrīt līguma 4.2.punkta noteiktajā kārtībā Pasūtītāja izvirzītajām pretenzijām, tad Izpildītājam ir tiesības organizēt neatkarīgu ekspertīzi, kurā pierāda veikto Darbu atbilstību šī līguma un tā pielikumu, un normatīvo aktu prasībām un nosacījumiem. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Darbu atbilstību līguma un tā pielikumu, kā arī normatīvo aktu prasībām. Ekspertu novērtējuma lēmumi ir galīgi un saistoši attiecīgajām pusēm.
4.4. Ja līguma 4.3.punktā noteiktajā kārtībā piesaistīto ekspertu novērtējuma rezultāti pierāda Izpildītāja prasību un paziņojumu nepamatotību attiecībā uz Darbu atbilstību šī līguma un tā pielikumu, un normatīvo aktu prasībām, tad Izpildītājs sedz visus ar Darba nodošanas kavēšanu saistītos Pasūtītāja tiešos zaudējumus un izmaksas, kā arī visas ar ekspertīzi saistītās izmaksas. Ja ekspertu novērtējuma rezultātā ir konstatēta Darbu atbilstība šī līguma un tā pielikumu, un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar šī līguma prasībām.
4.5. Izpildītājs ne vēlāk kā trīs darba dienu laikā pirms Darbu nodošanas iesniedz Pasūtītājam Darbu izpildes dokumentāciju. 
4.6. Visi un jebkādi līguma pielikumā esošajā Darbu tāmē noteiktie materiāli, konstrukcijas utt. pāriet Pasūtītāja valdījumā ar brīdi, kad ir parakstīts līguma 4.1.punktā noteiktais Darba pieņemšanas – nodošanas akts, bet īpašumā ar brīdi, kad Pasūtītājs ir samaksājis Izpildītājam līgumā noteikto summu par Darbu izpildi.

5. Pasūtītāja tiesības un pienākumi
5.1. Pasūtītāja pienākumi:
5.1.1. nodrošināt Izpildītāja darbinieku piekļūšanu objektam;
5.1.2. trīs darba dienu laikā no akta par Būvobjekta pieņemšanas ekspluatācijā saņemšanas dienas sagatavot Darbu pieņemšanas – nodošanas aktu;
5.1.3. veikt maksājumus līguma noteiktajos termiņos un apmērā;
5.1.4. Pasūtītājam pienākums visa līguma darbības laikā nekavējoši brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta šā līguma izpilde.
5.2. Pasūtītāja tiesības:
5.2.1. Pasūtītājam ir tiesības veikt Darbu kvalitātes pārbaudi, pārbaudot to atbilstību šim līgumam un tāmēm.
5.2.2. Pasūtītājam ir tiesības prasīt no Izpildītāja papildus darbu veikšanu, Pusēm iepriekš savstarpēji vienojoties.

6. Izpildītāja tiesības un pienākumi
6.1. Izpildītāja pienākumi:
6.1.1. ar saviem spēkiem un līdzekļiem veikt visus darbus, kas saistīti ar būvdarbu sagatavošanu;
6.1.2. patstāvīgi nodrošināt Darbu veikšanai visu nepieciešamo atļauju (rakšanas darbu u.c. atļauju) saņemšanu, kā arī saskaņot nepieciešamos Darbus ar citām atbildīgajā institūcijām un saņemt attiecīgas Darbu veikšanas atļaujas;
6.1.3. uzņemties risku, kas var rasties darbu izpildes rezultātā (nelaimes gadījumi, bojājumu rašanās, zaudējumu nodarīšana trešajām personām u.c.) par būvi līdz nodošanai ekspluatācijai;
6.1.4. pirms darbu uzsākšanas uz sava rēķina veikt darbu civiltiesisko apdrošināšanu atbilstoši LR MK Noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs Darbus drīkst uzsākt tikai tad, kad ir veicis civiltiesisko apdrošināšanu un dokumentus par to ir iesniedzis Pasūtītājam;
6.1.5. pirms Darbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar LR Ministru kabineta noteikumiem Nr.92 „Darba aizsardzības prasības, veicot būvdarbus”;
6.1.6. Darbu izpildes laikā nodrošināt darba aizsardzības prasību ievērošanu saskaņā ar LR Ministru kabineta noteikumiem Nr.92 „Darba aizsardzības prasības, veicot būvdarbus”;
6.1.7. Pasūtītājs pilnvaro Izpildītāju iecelt no tā darbinieku vidus darba aizsardzības koordinatoru uz visu Darbu veikšanas periodu;
6.1.8. ievērot nacionālos standartus, būvnormatīvus, būvizstrādājumu ražotāja noteiktos standartus, kamēr tie nav pretrunā ar LR normatīvajiem aktiem;
6.1.9. ievērot un nodrošināt Darbu izpildes labu kvalitāti, Darbu veikšanai izmantoto materiālu, izstrādājumu un konstrukciju labu kvalitāti, atbilstību šī līguma noteikumiem un LR spēkā esošiem attiecīgiem normatīviem aktiem. 
6.1.10. veikt darbus līgumā noteiktajos termiņos;
6.1.11. rakstiski informēt Pasūtītāju par visām problēmām un kļūdām, kas saistītas ar būvi un izmantojamajiem materiāliem;
6.1.12. pirms pieņemšanas - nodošanas akta parakstīšanas sakārtot būvlaukumu un būvi (aizvākt būvgružus, aizvākt Izpildītājam piederošo inventāru un darba rīkus u.c.);
6.1.13. Izpildītājam ir pienākums visa līguma darbības laikā nekavējoši brīdināt Pasūtītāju par neparedzētiem apstākļiem, kādi radušies no Izpildītāja neatkarīgu iemeslu dēļ un kuru dēļ var tikt traucēta šī līguma izpilde;
6.1.14. trīs darba dienu laikā parakstīt Pasūtītāja iesniegto Darbu pieņemšanas – nodošanas aktu, vai nosūtīt motivētu atteikumu to darīt.
6.2. Izpildītāja tiesības:
Rakstiski saskaņojot ar Pasūtītāju, pārtraukt Darbu izpildi, ja būvprojektā ir pieļautas nopietnas konstruktīvas atkāpes vai citas kļūdas, kas var apdraudēt būvi, tās drošu ekspluatāciju, kā arī cilvēku dzīvību vai veselību (par šādām kļūdām 3 (trīs) dienu laikā no to atklāšanas brīža rakstiski jāinformē Pasūtītājs). Par Darbu apturēšanas un to izpildes atsākšanas termiņu Puses vienojas atsevišķi, izvērtējot konstatētās nepilnības un to novēršanas iespējas.

7. Garantijas termiņš:
7.1. Garantijas termiņš – __ (_____) gadi no Būvobjekta nodošanas ekspluatācijā dienas.
7.2. Pasūtītājam ir tiesības garantijas laikā pēc darba pieņemšanas – nodošanas akta parakstīšanas pieteikt Izpildītājam pretenzijas par Darbu kvalitāti un apslēptiem defektiem, kurus nebija iespējams konstatēt pieņemot Darbu, kurus Izpildītājs novērš par saviem līdzekļiem un materiāliem 15 dienu laikā no pretenzijas saņemšanas brīža.
7.3. Gadījumā, ja garantijas laikā tiek konstatēti Darbu un /vai materiālu slēpti defekti, nekvalitatīvi Darbi un/vai materiāli (turpmāk tekstā – veicamie darbi), kurus nevarēja konstatēt Darbus pieņemot, un Izpildītājs nevar tos novērst līguma 7.2. punktā noteiktajā termiņā, Tad Pasūtītājam ir tiesības šajā punktā noteikto veicamo darbu izpildei pēc savas izvēles piesaistīt citu būvfirmu, kura izpilda veicamos darbus. Izdevumus, kas saistīti ar citas būvfirmas piesaisti, kā arī samaksu piesaistītajai būvfirmai par šajā līguma punktā noteikto veicamo darbu izpildi sedz Izpildītājs uz sava rēķina, saskaņā ar Pasūtītāja Izpildītājam izsniegto rēķinu, kas apmaksājams 15 (piecpadsmit) dienu laikā no rēķina izrakstīšanas dienas.

8. Pušu mantiskā atbildība
8.1.  Samaksas termiņa nokavējuma gadījumā Pasūtītājs maksā Izpildītājam nokavējuma naudu 0,1% apmērā no kavētā maksājuma summas par katru nokavēto dienu, taču ne vairāk kā 10% no līguma summas.
8.2. Darbu pabeigšanas termiņa nokavējuma gadījumā Izpildītājs maksā Pasūtītājam nokavējuma naudu 0,1% apmērā no neizpildīto darbu summas par katru nokavēto dienu, taču ne vairāk kā 10% no līguma summas.
8.3. Gadījumā, ja Izpildītājs Darbu izpildē bez rakstiskas saskaņošanas ar Pasūtītāju piesaista apakšuzņēmējus, tad tas par šādu pārkāpumu maksā Pasūtītājam līgumsodu 10% apmērā no līguma 2.1.punktā noteiktās līguma summas.
8.4. Gadījumā ja Izpildītāja darbības vai bezdarbības rezultātā, veicot līgumā noteiktos Darbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, un zaudējumu apmērs pārsniedz Izpildītāja civiltiesiskās apdrošināšanas robežas, tad visus un jebkādus zaudējumus un kompensācijas, kuras nesedz apdrošināšana, apmaksā Izpildītājs no saviem līdzekļiem, kā arī Izpildītājs uzņemas visu un jebkāda veida atbildību par nodarījumu.
8.5. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem.

9. Nepārvaramas varas apstākļi
9.1. Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).
9.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
9.3. Pēc nepārvaramās varas apstākļu izbeigšanās Puses rakstiski vienojas par līguma termiņu attiecīgu pagarināšanu. Ja nepārvaramas varas apstākļi ilgst vairāk nekā sešus mēnešus, tad pēc jebkuras Puses rakstiska paziņojuma līgums zaudē spēku.

10. Līguma laušana
10.1. Izpildītājam ir tiesības lauzt līgumu gadījumos, ja:
10.1.1. Pasūtītājs kavē Līgumā noteikto maksājumu saistību izpildi vairāk kā par 10 (desmit) dienām;
10.1.2. Pasūtītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ.
10.2. Pasūtītājam ir tiesības lauzt līgumu gadījumos, ja:
10.2.1. Izpildītājs kavē Līgumā noteikto Darbu izpildes termiņu vairāk par 10 (desmit) dienām;
10.2.2. Darbi, saskaņā ar pārbaužu rezultātiem, tiek pildīti neatbilstošā kvalitātē, un/vai neatbilstoši Līguma nosacījumiem; 
10.2.3. Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ.
10.3. Abpusēji rakstiski vienojoties, puses ir tiesīgas lauzt līgumu kāda cita iemesla dēļ.
10.4. Ja līgums tiek lauzts, Izpildītājs nekavējoties pārtrauc Darbu, par ko tiek sastādīts Darba nodošanas – pieņemšanas akts, atstāj darba vietu drošībā un kārtībā un saņem samaksu par visiem līdz līguma laušanas brīdim kvalitatīvi paveiktajiem darbiem.
10.5. Gadījumā, ja līgums tiek lauzts kādas Puses vainas dēļ, kas izpaudusies kā līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam līguma laušanā, ir jāatlīdzina otrai Pusei visi un jebkādi tiešie zaudējumi, kas tai rodas saistībā ar līguma laušanu.

11. Personas datu aizsardzība
11.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:
11.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
11.1.2.bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
11.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.
11.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
11.4. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

12. Strīdu izšķiršanas kārtība
12.1. Strīdus un domstarpības, kas var rasties šī līguma izpildes gaitā, puses risina pārrunu ceļā.
12.2. Ja strīdus un domstarpības nav iespējams 20 (divdesmit) dienu laikā atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

13. Citi noteikumi
13.1. Līgums stājas spēkā ar tā parakstīšanas brīdi un ir spēkā līdz līgumā noteikto Pušu saistību pilnīgai izpildei.
13.2. Jebkuras izmaiņas vai papildinājumi līgumā jānoformē rakstiski un jāparaksta Pusēm. Šādas izmaiņas un papildinājumi ar to parakstīšanas brīdi kļūst par šī līguma neatņemamu sastāvdaļu.
13.3. Visus jautājumus, kas nav regulēti šajā līgumā, Puses risina atbilstoši spēkā esošajiem Latvijas Republikas normatīvajiem aktiem.
13.4. Izpildītāja atbildīgā persona līguma izpildē: ___________, tālr. _________, e-pasts: ____________.
13.5. Pasūtītāja atbildīgā persona līguma izpildē: ___________, tālr._______, e-pasts:______________. 
13.6. [bookmark: _Hlk43474171]Līgums noformēts un parakstīts elektroniskā dokumenta veidā. Katra Puse glabā vienu Līguma eksemplāru elektroniskā dokumenta formā. 

PIELIKUMI: 
1. Iepirkuma tehniskā specifikācija;
2. Izpildītāja iesniegtais piedāvājums.

14. PUŠU REKVIZĪTI 
	Pasūtītājs 
SIA „Valmieras ūdens”
Reģ.Nr.: 44103033608
PVN reģ. Nr. LV44103033608
Adrese: Rūpniecības ielā 50, Valmiera, LV-4201
Banka: AS SEB Banka 
Konta Nr.	LV04UNLA0050005417162
	Izpildītājs 
____________	
____________
____________	
____________
Banka: 
Konta Nr.		



_________________________ ____________*		_________________________ ________*
						
							
*Dokuments parakstīts ar drošu elektronisko parakstu, kas satur laika zīmogu

